Imtella' Marzu 18, 2021 - Aġġornata 18 Ta' Marzu, 2021 8:06am Ir-raġel armat li allegatament qatel tmien persuni , fosthom sitt nisa Ażjatiċi, fi ħwienet tal-massaġġi f'Atlanta, Georgia, kien mixli bi qtil, waqt li l-pulizija bdew jidentifikaw il-vittmi. Filwaqt li għall-ewwel kien maħsub li wara l-attakki seta' kien hemm motivazzjoni razzjali, f'konferenza tal-aħbarijiet il-Pulizija qalet li s-supettat ċaħad li wettaq dan l-attakk minħabba sentimenti razzisti. Uffiċjali tal-pulizija qalu li x'aktarx li l-akkużat, Robert Aaron Long, kellu dipendenza fuq is-sess, u fi stqarrija li ta lill-Pulizija, huwa qal li l-ħwienet tal-massaġġi kienu għalih tentazzjoni li ried jeħles minnha. Riċentament kien hemm ukoll mewġa ta' attakki kontra nies ta' nisel Ażjatiku, imqanqla minn ideat dwar is-sors tal-pandemija. Attakki fl-Istati Uniti fuq persuni Ażjatiċi – 8 maqtula